

Skoleudsættelse

11. november 2022

Undervisningspligten indtræder i august det år, hvor barnet fylder seks år. Det er i særlige tilfælde muligt at udsætte barnets skolestart.

Beslutningen om udsættelse af undervisningspligten træffes af forvaltningen, Center for Børn og Skole, i kalenderåret, hvor barnet fylder seks år og senest før skoleåret starter den 1. august.

Forældremyndighedsindehaverne skal søge om udskudt skolestart. Dette gøres digitalt via selvbetjeningsløsningen på Frederikssund kommunes hjemmeside. [Læs mere om digital indskrivning.](https://www.frederikssund.dk/Borger/Boern--unge/Skoler-SFO/indskrivning-skolestart)

Beslutningen om hvorvidt et barns skolestart skal udsættes, sker altid på baggrund af en individuel vurdering af barnet.

Hvis barnet er født i perioden ultimo oktober til december vil der umiddelbart ske en skoleudsættelse. Hvis barnet er født før den ovennævnte periode, vil børnehuset blive inddraget i vurderingen.

Undervisningspligten kan kun udsættes med et enkelt år.

|  |
| --- |
|  |